“ Í núverandi efnahagsástandi er hætt við því að mörg börn og ungmenni verði kvíðin og áhyggjufull . Landlæknisembættið hefur nú þegar sent frá sér frétt vegna þessa . Skólar og heimili þurfa að standa saman og vernda ungt fólk með því að varast óþarfa og háttstemmdar umræður um þessi mál , og með því að leggja áherslu á hið ánægjulega og skemmtilega í lífinu . Ofgnótt vátíðinda , í sumum tilfellum ofan á erfiðar aðstæður barna , geta verið mjög skaðlegar heill þeirra og heilsu , ” segir í tilkynningu frá Kennarasambandi Íslands . Félagið beinir því til kennara og skólastjórnenda að leggja sitt af mörkum til að vinna gegn því að atburðir og málflutningur þeim tengdur um efnahagsmál skaði nemendur .